กรุงศรีออโต้ขนโปรเด็ดรถยนต์มือสองงานยานยนต์นำเข้าและรถยนต์มือสอง
กรุงศรี ออโต้ผู้นำธุรกิจสินเชื่อยานยนต์ ขนทัพโปรโมชั่นและข้อเสนอสุดพิเศษสำหรับลูกค้าที่สมัครสินเชื่อ “กรุงศรี ยูสด์ คาร์” ในงานนี้โดยเฉพาะ
12 มิ.ย. 2558


กรุงศรี ออโต้ผู้นำธุรกิจสินเชื่อยานยนต์ เครือธนาคารกรุงศรีอยุธยา จำกัด (มหาชน) หรือ BAY นำโดย นายไพโรจน์ ชื่นครุฑ (กลาง) ผู้ช่วยกรรมการผู้จัดการใหญ่อาวุโส ธนาคารกรุงศรีอยุธยา จำกัด (มหาชน) และกรรมการผู้จัดการใหญ่ บริษัท อยุธยา แคปปิตอล ออโต้ ลีส จำกัด (มหาชน) ร่วมงานแถลงข่าว “มหกรรมยานยนต์นำเข้าและรถยนต์มือสอง ครั้งที่ 7 (The 7th Bangkok Imported Car &amp; Used Car Show)” ซึ่งจัดขึ้นโดยบริษัท กรังด์ปรีซ์ อินเตอร์เนชั่นแนล จำกัด (มหาชน) นำโดย ดร.ปราจิน เอี่ยมลำเนา (ซ้าย) ประธานบริหาร  และนายจาตุรนต์ โกมลมิศร์ (ขวา) กรรมการบริหาร/ประธานเจ้าหน้าที่ปฏิบัติการ และประธานการจัดงานฯ
สำหรับงานมหกรรมยานยนต์ฯ ครั้งนี้ กรุงศรี ออโต้ ได้เข้าร่วมเป็นผู้สนับสนุนสินเชื่อรถยนต์มือสองอย่างเป็นทางการ โดยมีโปรโมชั่นและข้อเสนอสุดพิเศษสำหรับลูกค้าที่สมัครสินเชื่อ “กรุงศรี ยูสด์ คาร์” ในงานนี้โดยเฉพาะ อาทิ ทราบผลอนุมัติเบื้องต้นภายใน 15 นาที เมื่อยื่นเอกสารครบถ้วนตามเงื่อนไขของธนาคารกรุงศรี ดาวน์น้อยเริ่มต้น 10%  ผ่อนสบายนานสูงสุดถึง 84 เดือน และมั่นใจกับโปรแกรมขยายการรับประกันอะไหล่เทียบเท่ารถยนต์ป้ายแดง (EW: Extended Warranty) ตลอดระยะเวลา 1 ปี หรือระยะ 25,000 กิโลเมตร (เฉพาะรถยนต์ที่ร่วมรายการและตามเงื่อนไขธนาคารกรุงศรี)
โดยลูกค้าสามารถนำรถยนต์ไปรับบริการที่ศูนย์บริการรถใหม่ของแต่ละแบรนด์ได้ ตามเงื่อนไขของประกัน  พร้อมรับของกำนัลพิเศษอีกมากมายสำหรับลูกค้าที่ทำสัญญาภายในงานและเมื่อสัญญาได้รับอนุมัติแล้ว ทั้งนี้ กรุงศรี ออโต้
ผู้สนใจเป็นเจ้าของรถยนต์มือสอง พบกับข้อเสนอพิเศษจากกรุงศรี ออโต้ได้ในงาน “มหกรรมยานยนต์นำเข้าและรถยนต์มือสอง ครั้งที่ 7” ในวันที่ 20-26 กรกฎาคม 2558 ณ อาคารชาเลนเจอร์ฮอลล์ 3 อิมแพ็ค อารีน่า เมืองทองธานี หรือติดตามรายละเอียดเพิ่มเติมได้ที่  www.krungsriauto.com   หรือ  www.facebook.com/krungsriauto